அருள்வாங் குவனுந்தி யெல்லா யிரங்கரத் தாலடைந்த இருள்வாங்கி யாங்கெழும் போதிங்கு வாவந் திரவலருன் பொருள்வாங்கு தன்மையின் வாங்கிக் கொள்வேனின் கைப்பூந்தழையே. 20 மடலே பொருளென மதித்தல். அடலேற தேறுங் கலைசைத் தியாக ரருட்பணிக்காம் உடலே றுயிரென்ன வென்னுயிர்க் கோருயி ராவிருந்தார் கடலேய் விழிதந்த காமக் களிமயக் கத்தைநெஞ்சே மடலே யமிர்தசஞ் சீவினி யாக்கொண்டு மாற்றுவமே. 21